To závisí od typu HRT, ktorú užívate, ale medzi hlavné nežiadúce účinky užívania estrogénu patrí žalúdočná nevoľnosť, bolesti hlavy, vaginálna suchosť, pocity nafúknutia, citlivosť a opuch prsníkov, opuch na iných častiach tela, problémy s trávením a kŕče v nohách.
Tieto vedľajšie účinky väčšinou zmiznú za pár týždňov, ale existuje pár vecí, ako si dovtedy dokážete pomôcť. S nevoľnosťou a trávením môže pomôcť užívanie estrogénu s jedlom. Dodržiavanie nízkotučnej diéty s obmedzením mliečnych výrobkov môže zredukovať bolesti prsníkov. S kŕčmi v nohách môže pomôcť cvičenie a strečing. [popover id=ref5]
Ak vedľajšie účinky neustupujú, informujte o tom nášho lekára. Môže vám poradiť, aby ste prešli na inú HRT metódu (napríklad, zmena z tablety na náplasť), alebo môže navrhnúť upravenie dávky.
Podobne ako estrogén, aj progesterón v HRT môže vyvolať nežiadúce účinky. Medzi hlavné vedľajšie účinky patria zmeny nálady, akné, bolesti brucha, bolesti hlavy alebo migrény, bolesti prsníkov, opuchy na iných častiach tela, depresia, bolesti chrbta a vaginálne krvácanie.
Podobne, ako je to aj pri nežiadúcich účinkoch estrogénu, aj tieto príznaky by mali samovoľne ustúpiť za niekoľko týždňov. Ak to ale tak nie je, napíšte nášmu lekárovi správu, ktorý vám môže odporučiť zmenu dávky, alebo samotného lieku.
Ak si všimnete akýkoľvek z nasledujúcich vedľajších účinkov, mali by ste okamžite vyhľadať lekársku pomoc: zožltnutie kože alebo očných bielok (žltačka), výrazné zvýšenie krvného tlaku (príznakmi sú bolesť hlavy, únava a závrat), bolesti hlavy podobné migréne, ktoré sa u vás prejavili prvýkrát, ak otehotniete, a ak sa u vás objavia príznaky krvnej zrazeniny (bolestivé opuchy a začervenanie nôh, náhla bolesť na hrudníku a ťažkosti s dýchaním).
Viac informácií o vedľajších účinkoch a kedy vyhľadať lekársku pomoc nájdete na informačnom letáku, ktorý je súčasťou balenia vašej HRT liečby, po prípade sa môžete poradiť aj s nami.